બિહારના સત્તાધારી જનતા દળ યુનાઈટેડ (જેડીયુ) રાષ્ટ્રપતિ પદ માટે એનડીએના ઉમેદવાર રામનાથ કોવિંદને સમર્થન કરશે. મુખ્યમંત્રી નીતિશકુમારે આ મામલે જેડીયુ વિધાયકો, મંત્રીઓની એક બેઠક બોલાવી હતી. બેઠક બાદ જેડીયુ વિધાયક રત્નેશ સદાએ આ જાહેરાત કરી હતી. જો કે ઔપચારિક જાહેરાત સાંજે કરવામાં આવશે. જો કે ઔપચારિક જાહેરાત સાંજે પાર્ટીના વરિષ્ઠ નેતાઓ સાથે બેઠક બાદ કરવામાં આવશે. નીતિશકુમારના એનડીએ ઉમેદવારને સમર્થ આપવાની વાત એ વિપક્ષની એકતાને મોટો ઝટકો ગણવામાં આવી રહ્યો છે. નીતિશકુમારે જ સૌથી પહેલા રાષ્ટ્રપતિ માટે વિપક્ષી એક્તાની વકિલાત કરી હતી. જેડીયુનું રામનાથ કોવિંદને સમર્થન આપવાની જાહેરાતની સાથે જ એનડીએના ઉમેદવારની સ્થિતિ વધુ મજબુત બની ગઈ છે. હવે તેમના પક્ષમાં 50 ટકાથી વધુ મત પડી શકે છે. કોંગ્રેસના નેતૃત્વમાં વિપક્ષી પાર્ટીઓ ગુરુવારે એક બેઠક યોજવાની છે જેમાં ઉમેદવારની જાહેરાત કરી શકે છે. સૂત્રોના જણાવ્યાં મુજબ હવે તામિલનાડુના ડીએમકે પણ કોવિંદને સમર્થન આપવા પર વિચાર કરી શકે છે. નીતિશકુમારે રાષ્ટ્રપતિ પદ માટે કોવિંદના નામ પર આ અગાઉ સહમતિના સંકેતો આપ્યાં હતાં. જો કે તેમણે પાર્ટી બેઠક બાદ આ અંગે જાહેરાત કરવાની વાત કરી હતી.